ky en kk ky ru ru ky ky ru ru ru bg ru ru ru en hbs_cyr ru ky hu ky ru av ru ky ru ky ru ky ru ky ky ky ky ky ky ky ky ky ky ky ky ky ru hu ru ru ru ky ru ru ru ru ru ky ru ky ru ru ru ky bg ky ru ru ky ru ky ru ky ru tt ru ky ru ky ru ru krc ru ky ru av ru ru ru ky ky ru ky ru ky ru ky ky ru ru ru uk ru ky ru
"Агым", 18.09.09 - 20-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Атактуу ырчы Уитни Хьюстон жакында болгон ток-шоуда күйөөсү Бобби Браун менен болгон жашоосу тозок болгонун ачыкка чыгарды. Күнүгө нашаа чегип, мушташ чыгарган Бобби дубалдарга ажыдардын көздөрүн тартып турган. "Мени дайыма ар бурчтан укмуштуудай көздөр теше тиктеп карап турчу" дейт Уитни. Буга улай ал күйөөсү экөөнүн сүйүктүү ичимдиги марихуана, кокаин кошулган коктейль болгонун жашырган жок. Браун болсо "мен ага, ал мага эч кандай жүрөк оору кылган жокпуз. Болгону биздин никебиз кээде бийиктеп, кээде кулап кетчү" деген оюн билдирген. Бул эмне деген бийиктөө, кулоо экенин эч ким түшүнгөн эмес.
Белгилүү россиялык фигурист Евгений Пющенко менен продюсер Яна Рудковская баш кошту. Өздөрүнүн никесин аз-маз кишилердин катышуусунда гана каттаган түгөйлөр тоюн эсте каларлык кылып өткөрүштү. Жаштарды куттуктоого Тина Канделаки, Федор Бондарчук, Николай Валуев, Филипп Киркоров, Николай Басков, Дима Билан сыяктуу биртоп белгилүү адамдар келишкен. Үйлөнүү тоюна катышкан ММКлардын билдиришинче, никелешүү салтанатына 1 млн. евро чыгымдалган. Бактыга жараша мунун баарын демөөрчүлөр көтөрүптүр. Болочок түгөйлөр 150 миң еврого шакек сатып алышып, 100 миң еврону кийимге, банкетти уюуштурууга жумшашкан. Эки жаштын нике түнү өтчү жай 10 миң еврону чапчыган.
"Ыплас бий" фильминин жылдызы Патрик Суэйзи жуманын башында ашказан безинин рак оорусунан көз жумду. 57 жаштагы актер бул айыкпас оорусун 2008-жылы мартта билип, ошол кезден тарта киного тартылуусун токтотпой келген. Дарыгерлердин анын алты ай гана жашоосу калганын төгүнгө чыгарып, көшөргөн Патрик айтылган мөөнөттөн көбүрөк жашады. "Жырткыч" сериалына тартылып жаткан кезинде ал оорусу чыдатпаганына карабай, ооруну басаңдатуучу дарыларды ичүүдөн баш тарткан. Актерлуктан сырткары ал мемуарларды жазып калтырган.
Дене мүчөсү кичине болгонуна карабай 28 жаштагы Дэвид Хэй бою 213 сантиметр келген Валуевди жеңем деген ишеничте. "Мен, коомчулук бул күндү чыдамсыздык менен күтүп жатабыз. Ноябрда бул жүндүү алпты нокаут менен жыгам. Ошондо Кличколордун мени менен бетешкенден башка аргасы калбайт. Бул сөзсүз болот, көрөсүңөр" дейт шымаланган Хэй. Эске салсак, Владимир Кличко менен июнь айында боло турган беттешүүдөн Хэй бутун кокустатып алганын бетке кармап баш тарткан. Бул мушташтын коомчулукту кызыктырганынын себеби, Хэйдин бою Валуевдикинен 22 сантиметрге кичине. Андыктан Хэйдин коом күтүп жатат дегенинин жөнү бардай.
Салмак дүйнө. Шаршемби күнү Самарада салмагы 7 килограммга жакын бала төрөлүп, төрөтканадагылардын оозун ачырды. Жергиликтүү бийлик бул шаар тарыхындагы алгачкы таң калычтуу окуя, рекорд экенин айтат. "Он жыл мурун салмагы 5800 кг бала төрөлгөн. Андан бери мындай укмушту көрө элек болчубуз" дейт шаар жетекчилиги. Үй-бүлөдө үчүнчү бала болгон наристенин так салмагы 6 килограмм 750 грамм. Бою 62 сантиметр. Баланын апасы Светлана улуу балдарынын да көлөмү чоң болгондугун айтат. Анын биринчи чүрпөсү 4,2 килограмм болсо, экинчиси 5, 25 килограмм салмакта болгон. Эскерте кетсек, Самара облусунда августта салмагы жарым килодон ашпаган төрт эм жарык дүйнөгө келген.
Таң дүйнө. Кытай окумуштуулары күтүлбөгөн жаратылыш табышмагына таң берүүдө. 66 жаштагы Дин Ксинк уктоочу бөлмөсүнөн беш манжасы бар жыланды кармап алган. Дин караңгыда капысынан ойгонуп кетип, дубал менен жылып бараткан жандыкты байкайт. Аял тура калып жарыкты жандырып, дубалда тырмактарынын жардамы менен жылып бараткан коркунчтуу жандыкты көргөн. Анын түрүнөн корккон Дин колуна эмне тийсе ошону менен койгулап жатып жыланды өлтүргөн. Учурда капталында колу бар жылан Няньчан университетинде изилденип жатат. Шумдугуң кур, эй!
Маң дүйнө. Кариб аралдарындагы эң кооз курорттордун бири эс алуучуларды тартуу үчүн кызыктуудай чечим кабыл алды. Жаңы чечим боюнча Аруба аралына келген эркектин түгөйүнүн эс алуу убагында боюна бүтсө, аларга 300 доллар "бойго бүтүрүү кредити" берилет. Вэстин курортундагы бул чечим 18-декабрга чейин күчүндө болмокчу. Түйүлдүктүн так ошол маалда пайда болгонун далилдөөгө дарыгерден алынган аныктама талап кылынат. Мындай аныктамасы бар түгөйлөр 300 доллардан сырткары, суткасы 200 доллар турган бул курортто кошумча бир күн бекер эс алышат. Таппасаң сыйпалап кал дебегенде эмне дейбиз.
Дос дүйнө. Британиялык Бэрри Дэлани досунун бейитине кыздын көйнөгүн кийип келди. Бул кылыгы менен ал чыныгы эркектер ортосундагы достуктун бекем экендигин далилдеген. Көрсө, Бэрри Дэлани Ооганстанда британиялык батальондо аскердик кызмат өтөп жүрүп, капитан Кэвин Эллиот менен достошкон экен. Эки дос ошол кезде экөөнүн кимиси биринчи каза болсо, экинчиси анын аркы дүйнөгө узатуу салтанатына аялдын кийимин кийип келүүнү антташкан. 31-августта Эллиот кызматын аткарып жатып каза болуп, Данди шаарындагы акыркы сапарга узатуу салтанатына Бэрри ачык сары түстөгү аял кийими менен келген. Аны тааныбагандар таңдана карашса, Кэвиндин туугандары Бэрринин достукту баалаганына таң беришти.
Арзуу дүйнө. Жакында Малайзиянын 107 жаштагы жашоочусу 23-жолу турмушка чыгууну кааларын билдирди. Төрт жыл мурун Вук Кандор өзүнөн 70 жаш кичүү Мухаммад Мусуга турмушка чыгып, бардык ММКлар алардын үйлөнүү тоюнун сүрөттөрүн гезит, журналдарга чыгарышкан эле. Азыр Вук борбордук клиникада нашакорлуктан дарыланып жаткан 37 жашар күйөөсүн кайра ага келбей коебу деп коркот. Ошондуктан эгер ал күйөөсү жаткан ооруканага барып, анын сүйөрүн өз оозунан укса, жаңы никелешүүнү унутат. "Мен абдан карып калдым. Кайра никелешүүгө болбойт. Бирок, мен жалгыздыктан корком" дейт бир кылымды карыткан аял.
Айланбас жердин айланма жаңылыктары
РОССИЯ. Франкфурттагы автосалондо күтүүсүздөн россиялык Marussia машинасынын жаңы үлгүсүнүн көргөзмөсү болду. Алгачкы россиялык суперкарды түзүүнүн идеологу Николай Фоменконун айтымында, анын компаниясы кыска мөөнөттө ар кандай дөөтүнүн "келбетин" жасап кое алат. "Буга чейин россиялык суперкарларга чет өлкөлүктөр шылдың менен карап келишкен. Эми бул машина "Феррари" менен атаандаша алат" дейт ал. Учурда "Марусияга" 17 жерден суроо-талап түшүп, алдын-ала акчасы төлөнгөндүктөн компания жылына 3000 автомобиль чыгарууну максат кылып жатат. Дөөтүнүн баасы 4 млн. 460 миң рубль (100 000 евро). Анын максималдуу ылдамдыгы саатына 250 километр. Салмагы 1100 килограмм болгон "Марусия" 5 секундда ылдамдыгын 100 км/саатка чейин чыгара алат.
АМЕРИКА. Каржы министрлигинин билдиришинче, АКШнын Кытайга болгон карызы 800,5 млрд. долларга чыкты. Вашингтондогу кытай ММК маалыматында Кытай апрель айында карызды 4,4 млрд. долларга, июнда 25 миллиардга кыскарткандыгы айтылат. Бул кадамды аналитиктер кытай тараптын инвестициялык тобокелчиликтен арылууга болгон аракети деп баалашкан. Учурда АКШнын сырткы карыздарынын эң көлөмдүүсү - Кытайга болгон бересеси. Бул сумма 2008-жылдан 2009-жылга чейин 250 млрд. долларга өскөн. Эки держава эми кантип эсептешер экен.
ГРУЗИЯ. Буга чейин НАТОго кире албай келген Грузия быйыл да буга аракет кыла баштады. Барак Обаманын көзкарашын билүү максатында жума башында Грузиянын вице-премьери Георгий Барамидзе Вашингтондо болду. Буга чейин Бухаресте НАТОнун саммити болуп, анда Грузияны Түндүкатлантикалык альянска киргизүү убадасы болгон. Андан бери бир жыл убакыт өткөндүктөн Барамидзе АКШ мамдепартаментинин, Коргоо министрлигинин өкүлдөрү менен сүйлөшөрүн билдирди. Буга улай Пентагон Грузияга эч кандай курал бере электигин жана бербестигин жарыялады. Бирок, АКШ Грузиянын Ооганстан менен боло турган согушунда грузин аскер бөлүктөрүн даярдоого, муктаж нерселер менен камсыздоого жардам кыларын жашырган жок.
ТАЖИКСТАН өкмөтүнүн маалымат булактарында "өлкө бийлиги Россия менен болгон аскердик кызматташтыкты кайрадан карап чыгат" деген кабар пайда болду. Айрым маалыматтарда россиялык аскердик база үчүн тажик тарап 300 млн.доллар сурашы мүмкүн делет. Бирок, бул азырынча так эмес. Ошентсе да, тажик тарап Москва менен жакшылап эсептешиши толук мүмкүн. Анткени, жакында эле Россия аскердик базасынын эки эргулу өлкө жаранын өлтүрдү деп шектелген. Өткөн жумада Россия Коргоо министри Анатолий Сердюков Дүйшөмбүдө Тажикстан министри Шерали Хайруллоев, тышкы иштер министри Хамрохон Зариф менен аңгемелешип, 1946-1990-жылдары россиялыктар тажиктерге кандай жардам кылганын эске салып, ишти жайгарган. Өлкө президенти Эмомали Рахмон болсо россиялык базанын өлкөдө болушу эки өлкөнүн улуттук кызыкчылыгы үчүн экенин көп айтып келет.
кыргыз тилиндеги гезит "Агым"
email • архив • редакция
Жогорку Кеңештен 193 киши "садага чабылат"
"Кайран Маркстын "акча-товар-акча" деп какшаганы бекер эмес тура"
Жайсаңбаевге окшогондор жайлап кетпесе болду
"Баарыбыз кылмышка шектүү болуп калышыбыз ыктымал"
Чыныгы согуш Сырт айылында болгон
"Премьер-министрден тартып акимдерге чейин окутабыз"
Башкага жеткен куруттан, неге бизди куруткан?
"Үч жүздүн" айтканы эки болбойт
Жаңырган филармония, жаңы чабылган комуздар
"Чарчадым деген сөз, бул - жеңилдим дегендик "
Кыргыздар, кулак салсаңар боло
Кайран тил карьераны эле эмес, капчыкты да кампайтат
Кыргыз эл акыны Анатай Өмүрканов "Агымга"
акыркы кезде жазган жаңы ырларын тартуулады.
Бакыт БУКАЕВ жаштыгы менен коштошту